കൊവിഡ് ബാധിച്ച് 30 ദിവസത്തിനകം മരിച്ചാല് കൊവിഡ് മരണമായി കണക്കാക്കും മാര്ഗരേഖ പുതുക്കി കേന്ദ്രസര്ക്കാര് കൊവിഡ് മരണം സംബന്ധിച്ച വിഷയത്തില് നയം വ്യക്തമാക്കി കേന്ദ്രസര്ക്കാര്. കൊവിഡ് ബാധിച്ച് 30 ദിവസത്തിനകം മരണം സംഭവിച്ചാല് അത് കൊവിഡ് മരണമായി കണക്കാക്കും. കൊവിഡ് മരണം സംബന്ധിച്ച കേന്ദ്രസര്ക്കാര് നയം സത്യവാങ്മൂലമായാണ് സുപ്രിംകോടതിയില് സമര്പ്പിച്ചത്. മരണം സംഭവിച്ചത് വീട്ടിലാണോ ആശുപത്രിയിലാണോ എന്നത് പരിഗണനാ വിഷയമല്ലെന്നും കേന്ദ്രസര്ക്കാര് വ്യക്തമാക്കി. വിഷയത്തില് കേന്ദ്ര ആരോഗ്യമന്ത്രാലയവും ഐ.സി.എം.ആറും വിശദമായ ചര്ച്ച നടത്തിയാണ് തീരുമാനം എടുത്തിരിക്കുന്നത്. ഇത് സംബന്ധിച്ച പരാതികള് പരിഹരിക്കാന് നാലംഗ സമിതിയെ നിയോഗിക്കും. 30 ദിവസത്തിനുള്ളില് സമിതി മരണം കൊവിഡ് മൂലം സംഭവിച്ചതാണോ എന്ന കണ്ടെത്തിയിരിക്കണംസുപ്രിംകോടതിയുടെ ഇടപെടലിന്റെ പശ്ചാത്തലത്തിലാണ് കേന്ദ്ര സര്ക്കാര് മാര്ഗ രേഖ പുതുക്കിയത്. സുപ്രിംകോടതിയില് സമര്പ്പിച്ചിട്ടുള്ള രണ്ട് ഹര്ജികളിലാണ് കേന്ദ്രസര്ക്കാരിന്റെ സത്യവാങ്മൂലം. ആഭ്യന്തര മന്ത്രാലയത്തിന് വേണ്ടി ജോയിന്റ് സെക്രട്ടറി ഗോവിന്ദ് മോഹനനാണ് സത്യവാങ്മൂലം സമര്പ്പിച്ചത്. ആശുപത്രികളോ ശ്മശാനങ്ങളോ കൊവിഡ് ബാധിച്ച് മരിച്ചവരാണെന്ന് സാക്ഷ്യപ്പെടുത്തിയാല് അത്തരം മരണങ്ങളെ കൊവിഡ് മരണങ്ങളായി കണക്കാക്കും. ഇക്കാര്യത്തില് രജിസ്ട്രാര് ജനറല് എല്ലാ സംസ്ഥാനങ്ങളിലെയും ചീഫ് രജിസ്ട്രാര്മാര്ക്ക് നിര്ദേശം നല്കി. കൊവിഡ് മരണമാണെന്ന് ബന്ധുക്കള്ക്ക് പരാതിയുണ്ടെങ്കില് അക്കാര്യം നാലംഗ വിദഗ്ധ സമിതി പരിഗണിക്കും. സമിതിയെ ചുമതലപ്പെടുത്താനുള്ള നിര്ദേശം സംസ്ഥാനങ്ങള്ക്ക് നല്കിയിട്ടുണ്ട്. എന്നാല് കൊവിഡ് പോസിറ്റീവായിരിക്കെ ആത്മഹത്യ ചെയ്തവരെയും കൊല്ലപ്പെടുന്നവരെയും കൊവിഡ് മരണത്തിന്റെ പട്ടികയില് ഉള്പ്പെടുത്താനാകില്ലെന്ന് സത്യവങ്കമൂലത്തില് വിശദീകരണം. Read Also : ട്രൈബ്യൂണലുകളിലെ ഒഴിവുകള് നികത്താന് കേന്ദ്രസര്ക്കാര് അതേസമയം, രാജ്യത്ത് ഇന്നലെ 33,376 കൊവിഡ് കേസുകള് സ്ഥിരീകരിച്ചു. 3.91 ലക്ഷം ആക്ടീവ് കേസുകളാണ് രാജ്യത്ത് നിലവിലുള്ളത്. പ്രതിദിന കേസുകളില് പകുതിയിലധികവും കേരളത്തില് നിന്നുള്ളതാണ്. 308 കൊവിഡ് മരണങ്ങളാണ് ഇന്ത്യയില് പുതുതായി റിപ്പോര്ട്ട് ചെയ്തത്. ഇതോടെ ആകെ മരണസംഖ്യ 4,42,317ആയി. സംസ്ഥാനത്ത ഇന്നലെ 20,487 പേര്ക്ക് കൊവിഡ് സ്ഥിരീകരിച്ചു. തൃശൂര് 2812, എറണാകുളം 2490, തിരുവനന്തപുരം 2217, കോഴിക്കോട് 2057, കൊല്ലം 1660, പാലക്കാട് 1600, മലപ്പുറം 1554, ആലപ്പുഴ 1380, കോട്ടയം 1176, വയനാട് 849, കണ്ണൂര് 810, ഇടുക്കി 799, പത്തനംതിട്ട 799, കാസര്ഗോഡ് 284 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ ദിവസങ്ങളിലുണ്ടായ 181 മരണങ്ങളാണ് കൊവിഡ് മൂലമാണെന്ന് സ്ഥിരീകരിച്ചത്. കേരളത്തില് ഇന്ന് ലോക്ഡൗണ് ഇല്ല സംസ്ഥാനത്ത് നീണ്ട ഇടവേളയ്ക്ക് ശേഷം വാരാന്ത്യ ലോക്ഡൗണ് പൂര്ണമായും ഒഴിവാക്കിയ ശേഷമുളള ആദ്യ ഞായറാഴ്ചയാണ് ഇന്ന്. ഇന്ന് ലോക്ഡൗണ് പരിശോധനകളും നിയന്ത്രണങ്ങളും ഉണ്ടാകില്ല. മറ്റ് ദിവസങ്ങളിലെ പോലെ തന്നെ ഇന്നും എല്ലാ മേഖലകളും പ്രവര്ത്തിക്കും. കഴിഞ്ഞ കൊവിഡ് അവലോകന തീരുമാനത്തിലാണ് ഞായറാഴ്ച ലോക്ഡൗണും നൈറ്റ് കര്ഫ്യൂവും പിന്വലിക്കാന് തീരുമാനിച്ചത്. Story Highlight: Central Governments policy on Covid deaths